**DERECSKE VÁROS ÖNKORMÁNYZATA KÉPVISELŐ-TESTÜLETE**

**JEGYZŐKÖNYVI KIVONAT**

**Készült:** Derecske Város Önkormányzata Képviselő-testületének 2024. április 25-i **nyílt** ülésén felvett jegyzőkönyv alapján.

**135/2024. (IV. 25.) KT számú határozat**

Derecske Város Önkormányzata Képviselő-testülete – figyelemmel a Polgári Törvénykönyvről szóló 2013. évi V. törvény 3:109. § (2) bekezdésére –, mint a tulajdonosi jogokat gyakorló úgy határoz, hogy a Derecskei Városgazdálkodási Nonprofit Korlátolt Felelősségű Társaság (székhelye: 4130 Derecske, Köztársaság út 90.)

1. a számvitelről szóló 2000. évi C. törvény szerinti 2023. évi egyszerűsített éves beszámolóját 423.146 eFt eszköz és forrás oldallal, 2.449 eFt adózott eredménnyel (nyereséggel), továbbá
2. az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 46. § (1) bekezdése szerinti Közhasznúsági mellékletet

elfogadja a könyvvizsgálói jelentés és a Felügyelőbizottság jelentésének megismerése mellett, egyidejűleg az adózott eredmény eredménytartalékba történő helyezését rendeli el.

A Képviselő-testület felkéri a Polgármestert, hogy a döntésről a Derecskei Városgazdálkodási Nonprofit Korlátolt Felelősségű Társaság ügyvezetőjét írásban tájékoztassa.

**Felelős**: Rácz Anikó polgármester

**Határidő**: azonnal

Rácz Anikó s.k. Varsányiné dr. Antal Erzsébet s.k.

polgármester jegyző

A kivonat hiteléül:

Derecske, 2024. április 26.

Varsányiné dr. Antal Erzsébet  
 jegyző