**DERECSKE VÁROS ÖNKORMÁNYZATA KÉPVISELŐ-TESTÜLETE**

**JEGYZŐKÖNYVI KIVONAT**

**Készült:** Derecske Város Önkormányzata Képviselő-testületének 2024. április 25-i **nyílt** ülésén felvett jegyzőkönyv alapján.

**149/2024. (IV. 25.) KT számú határozat**

Derecske Város Önkormányzata Képviselő-testülete -*a bányászatról szóló 1993. évi XLVIII. törvény 38. § (5) bekezdése alapján*- úgy határozott, hogy hozzájárul ahhoz, hogy a Derecske Város Önkormányzatának tulajdonát képező **derecskei 046/37 hrsz**-ú, 3085 m2 nagyságú, *szántó”* művelési ágú, külterületi ingatlan területéből a jelen határozat mellékletét képező változási vázrajzon feltüntetett, Sáránd-Mezősas DN250 földgázszállító vezeték és tartozékát képező bányaüzemi hírközlőkábel bányaüzemi létesítményének az üzemben tartására előírt biztonsági övezeteként meghatározott, **402 m2 nagyságú területre**, **az FGSZ Földgázszállító Zártkörűen Működő Részvénytársaság,** mintbányavállalkozó(*székhelye: 8600 Siófok, Tanácsház u. 5., adószáma: 12543331-2-14*), bányaszolgalmi jogot létesítsen a „*Megállapodás bányaszolgalmi jog alapításáról fölgázszállító létesítmény üzemeltetésére*” elnevezésű megállapodásban foglaltak szerint.

A Képviselő-testület a bányaszolgalmi jog alapításához kapcsolódóan megállapított, a szolgalmi joggal érintett terület után járó, **50.049.- Ft**, azaz Ötvenezer-negyvenkilenc Forint kártalanítási összeget

**nem fogadja el, helyette 80.400 Ft, azaz Nyolcvanezer-négyszáz Forintra tart igényt.**

A Képviselő-testület a meghatározott kártalanítási összeg megfizetéséhez kapcsolódóan a **MOL Magyar Olaj- és Gázipari Nyilvánosan Működő Részvénytársasággal** (székhelye: 1117 Budapest, Dombóvári út 28., adószáma: 10625790-4-44), mint kártalanító szervezettel a „*Bányaszolgalmi kártalanítási megállapodás*” elnevezésű dokumentumban foglaltak szerint megállapodást kíván kötni azzal, hogy a nevezett megállapodásbanmeghatározott kártalanítási összeget 80.400 Ft, azaz Nyolcvanezer-négyszáz Forint összegre kéri módosítani, továbbá kéri a következő szövegrész megállapodásba történő foglalását.

* A kártalanító tudomásul veszi, hogy a 046/37 helyrajzi számú ingatlan esetében további három partner rendelkezik bányaszolgalmi joggal az alábbiak szerint:

|  |  |  |
| --- | --- | --- |
| **Bányaszolgalmi jog jogosultja** | **Bejegyző határozat, érkezési idő** | **Bejegyzett terület nagysága** |
| MOL Magyar Olaj- és Gázipari Nyilvánosan Működő Részvénytársaság | 30866/1996/1994.09.20 | n.a. |
| TIGÁZ 2 Földgáz Elosztó és Közüzemi Szolgáltató Kft. | 30634-2/2003.1998.02.27 | 186 m2 |
| OGD Berettyóújfalu Koncessziós Kft. | 48447/2/2021.03.31 | 301 m2 |

A Képviselő-testület felkéri a Polgármestert, hogy a fenti döntésről a kérelmezőt tájékoztassa.

A Képviselő-testület felhatalmazza továbbá a Polgármestert, hogy a „*Bányaszolgalmi kártalanítási megállapodás*” elnevezésű, megállapodást a kért módosítások átvezetését követően aláírja, és a kártalanítási összeg beszedéséről gondoskodjon.

**Határidő:** 2024. május 31.

**Felelős:** Rácz Anikó polgármester

Rácz Anikó s.k. Varsányiné dr. Antal Erzsébet s.k.

polgármester jegyző

A kivonat hiteléül:

Derecske, 2024. április 26.

Varsányiné dr. Antal Erzsébet  
 jegyző